tigmátejā vai nírr̥tistásyā etannámaskarotyayasmáyaṃ vícr̥tā bandhámetamítyayasmáyena ha vai tám bandhéna nírr̥tirbadhnāti yám badhnā́ti yaména tváṃ yamyā́ saṃvidānétyagnirvaí yamá iyáṃ yamyā̀bhyāṃ hī̀daṃ sárvaṃ yatámābhyāṃ tváṃ saṃvidānétyetáduttame nā́ke ádhi rohayainamíti svargo vai loko nā́kaḥ svargé loke yajamānamádhirohayétyatát